ถ้าทานยาพาราทุกวันเป็นอันตรายอะไรไหมคะ ทานแค่วันละครั้งก่อนนอน เม็ดครึ่ง ที่ทานเพราะปวดหัวเกือบทุกวัน พอกินแล้ว ทำให้นอนหลับได้ดีขึ้น
สวัสดีค่ะ ยาพาราเซตามอล (Paracetamol) เป็นยาที่ใช้เพื่อบรรเทาอาการปวดและช่วยลดไข้ โดยนิยมใช้เพื่อรักษาอาการปวดทั่วไป อาการปวดศีรษะการใช้ยาไม่ควรใช้เกิน ครั้งละ 500-1,000 มิลลิกรัม ต่อ 4-6 ชั่วโมง และไม่ควรเกิน 4,000 มิลลิกรัมต่อวัน และไม่ควรใช้ติดต่อกันนานเกิน 5 วัน การใช้ยามากหรือนานเกินไปมีผลต่อตับได้หากใช้ยาติดต่อกันทุกวันเกิน 5 วันขึ้นไป อาการปวดไม่ทุเลา ควรจะต้องไปพบแพทย์เพื่อตรวจหาสาเหตุที่แน่ชัดต่อไป